GiliGold/VAD_KnessetCorpus huggingface dataset:
דוד אמסלם: ואין אף אחד שאומר כלום, שום דבר, הכל בסדר.
<זוהר שקלים: לכן יש - - -
אורן אסף חזן: יש פה עוד משהו, יושב הראש.
אורן אסף חזן: האתר מוגדר אתר חיוני.
אורן אסף חזן: יש צו ממשלתי שקובע שבמלחמה אסור לסגור אותו, אז משהו פה לא פרופורציונאלי.
אורן אסף חזן: יש צו ממשלתי שאומר שאם יש מלחמה, לא נוגעים באנשים שעובדים באתר והאתר צריך לעבוד מסביב לשעון.
אורן אסף חזן: אז אם במלחמה זה עד כדי כך חמור, אז פתאום אומרים רגע, במלחמה כן אבל פה אנחנו מחליטים לסגור?
אורן אסף חזן: נשאלת רק שאלה ואני מנסה להבין עד לרגע זה, מה ה- - -
אורן אסף חזן: אני פשוט מנסה להבין, כי- - -
דוד אמסלם: אני עדיין רק שנייה עם זוהר.
<זוהר שקלים: זה מה שהחוק קובע.
<זוהר שקלים: ברגע שחולקים על זה אפשר לפנות לבית המשפט.
דוד אמסלם: זאת אומרת אנחנו מביאים את ההכרעה לבית המשפט, זה מה שאת אומרת.
<זוהר שקלים: המצב הוא - - -
דוד אמסלם: זאת אומרת המדינה היא בעצם, בשבילה הסמכות - - -
<זוהר שקלים: לא המדינה.
דוד אמסלם: לא, תראי.
דוד אמסלם: הבעיה בסוף, תראי, אני ככה רואה את הדברים, בגלל זה הדיון.
דוד אמסלם: אם היה שם עוד אתר חלופי, לא הייתי עושה דיון פה.
דוד אמסלם: תשברו את הראש בבית המשפט, תעשו מה שאתם מבינים.
דוד אמסלם: תפעילו את הסמכות.
דוד אמסלם: אני גם לא בתקן בורר בכלל.
דוד אמסלם: לי מפריע משהו אחר לגמרי.
דוד אמסלם: אמרתי, אני יזמתי כבר לפני כשנה עם מינהל התכנון, בגלל שאני מזהה את הבעיה כבר הרבה מאד זמן.
דוד אמסלם: לא בקשר לברקת, בכלל, בכל מדינת ישראל.
דוד אמסלם: אני מזהה מה קורה.
דוד אמסלם: אני מבין שאנשים לפעמים לא חושבים מעבר לאף שלהם מטר.
דוד אמסלם: אני יזמתי מול מינהל התכנון והוא הולך להציג לנו תכנית תמ"א ארצית לגבי כל אתרי הפסולת בנייה במדינת ישראל, מהצפון ועד הדרום.
דוד אמסלם: אנחנו הולכים גם עכשיו לפרויקטים משמעותיים מאד, בכל הנושא של הפינוי.
דוד אמסלם: הרי מדינת ישראל דוחפת את זה.
דוד אמסלם: כל זה גוזר עודפי עפר בכל מקום, שלא תבוא.
דוד אמסלם: אחרי שאתה עושה את כל האיזונים המקסימאליים, אבל בסוף לפעמים אין לך.
דוד אמסלם: אתה חופר חניון, אתה מוציא את האדמה, מה תעשה איתה?
דוד אמסלם: תאכל איתה?
דוד אמסלם: לא תמיד אתה יכול לקחת אותה לאיזה שהוא מקום ולאזן אותה.
דוד אמסלם: אז לכן אני מוביל את זה ברמה של הוועדה.
דוד אמסלם: אני לא פקיד, אבל אני מתנהל כאן כמעט כמו פקיד ממשלתי לכל דבר ועניין.
דוד אמסלם: זו העבודה שלי, כמעט 80% מהעבודה שלי פה.
דוד אמסלם: אני מתפלא איך זה קורה, אבל זה קורה בגלל אוזלת יד של כל הפקידות.
דוד אמסלם: אני לא יכול לחשוב בכלל על הרעיון שיש נושא כזה שהוא בעצם תשתית לאומית.
דוד אמסלם: זה שהם מיקמו את זה בברקת, אז מחר ידלו את זה למקום אחר.
אורן אסף חזן: נגיד את זה הפוך, יש 200 משאיות ביום שאין איפה לשפוך אותן.
<זוהר שקלים: אבל חברים, זה חוק של כנסת ישראל, שקבעה מה שקבעה.
דוד אמסלם: שנייה, אני שאלתי.
<זוהר שקלים: ואז באים לפקידים ואומרים להם למה הם - - -
<זוהר שקלים: זה החוק.
דוד אמסלם: רק שנייה, זוהר.
דוד אמסלם: אני אגיד לך מה אני מבקש עכשיו וזה שני דברים.
דוד אמסלם: דרך אגב, זה כמו שכאן מי שסגר את האתר של ההטמנה נניח באבו דיס, זה המשרד לאיכות הסביבה, אחרי שהוא יצר אתר חלופי.
דוד אמסלם: אבל הוא לא סגר סתם ומי שסגר אותו והוציא את הצו זה אתם, זה לא העירייה.
דוד אמסלם: זה לא עיריית מעלה אדומים.
<זוהר שקלים: יש סמכות מקבילה.
דוד אמסלם: זאת אומרת אתם יכולים לאסור, לא להתיר.
דוד אמסלם: עכשיו אני שואל שאלה כזו, קודם כל לי זה לא נשמע הגיוני.
דוד אמסלם: לא נשמע לי הגיוני שהמדינה כמדינה נסמכת על ראש עיר כזה או אחר.
דוד אמסלם: בשוטף זה בסדר, אבל היא לא יכולה להתערב בשיקול הדעת שלו ולשאוב לו את הסמכות באותה נקודה שהיא חושבת שזה קריטי.
<זוהר שקלים: חוק רישוי עסקים לא מאפשר - - -
דוד אמסלם: אז אלף אני מבקש ממך, באמת, תגישו הצעת - - -
אורן אסף חזן: אז אולי צריך להפקיע את הקרקע ולהפוך אותה ל - - -
אורן אסף חזן: ואז - - - פתרון - - -
<זוהר שקלים: תעשו מה שאתם מבינים.
<זוהר שקלים: אתם הכנסת.
דוד אמסלם: בנושא הזה אני מבקש, תדברי עם המנכ"ל שלכם, עם ישראל, תגישו הצעת חוק, כי זה לא נשמע לי הגיוני.
דוד אמסלם: לא קשור ל - - -
<זוהר שקלים: הצעת חוק?
דוד אמסלם: לשנות את החוק.
<זוהר שקלים: איך זה יפתור את הנושא של ברקת?
דוד אמסלם: עזבי, אני כרגע - - -
<זוהר שקלים: של פסולת בניין שעוד מעט - - -
דוד אמסלם: אני אסביר, זוהר.
דוד אמסלם: אני כרגע לומד מהעניין הזה.
דוד אמסלם: תראי, אני לומד בחיים שלי.
דוד אמסלם: לפעמים יש לי איזה אירוע נקודתי ואני מבין ששיש בעיית מדינה, אז לכן אני רוצה לתקן את הסיפור ברמת המדינה.
דוד אמסלם: עזבי עכשיו את הנושא הזה.
דוד אמסלם: אני מבין וחושב שבהצעת החוק שאתם צריכים להגיש, אם לא אני אגיש אותה, אני חושב שלשר לאיכות הסביבה, בנושאים שנוגעים לאיכות הסביבה, צריכה להיות בסופו של דבר סמכות על.
דוד אמסלם: ברגע שהוא מגיע למסקנה שבנושאים שנוגעים בתחום סמכותו, שנגדיר אותה, שיש להם משמעויות לאומיות, אז בעצם גוברת עמדתו על פני העמדה של אותו ראש עיר.
דוד אמסלם: בגלל שאחרת זה לא יסתדר לנו אף פעם.
<זוהר שקלים: אז אני אעביר את הנושא - - -
דוד אמסלם: לרוב זה לא יקרה.
דוד אמסלם: לרוב ראש העיר ינהל את האתר, בגלל שיש עוד הרבה כאלה.
דוד אמסלם: אז לה פה, תלך לשם.
דוד אמסלם: אנחנו לא באים עכשיו לנהל את העיריות, אבל בסוף בסוף, כשיש לך משהו לאומי אז אתה חייב להתערב.
דוד אמסלם: זה ככלל.
אורן אסף חזן: אבל יש פה משהו שמציק לי.
אורן אסף חזן: אם ראש רשות מחליט לפתוח עכשיו אתר מטמנה, לשפוך זבל.
אורן אסף חזן: פסולת בניין או עודפי עפר.
אורן אסף חזן: אם איכות הסביבה אומרת שזה לא מתאים וזה לא במקום, הוא לא יכול.
אורן אסף חזן: הם יכולים להגיד לו לא.
דוד אמסלם: הם יכולים להגיד לו לא.
אורן אסף חזן: יש פה אבסורד הפוך.
אורן אסף חזן: יש מציאות היום שאין עליה ויכוח, שיש מאות משאיות ביום שצריכות לזרוק זבל.
אורן אסף חזן: את מסכימה איתי?
אורן אסף חזן: אתם לא יודעים לתת פיתרון.
אורן אסף חזן: הוא החליט לסגור, לא מתעסק בזה, לא מעניין אותי למה.
אורן אסף חזן: לא נכנס לזה כרגע.
אורן אסף חזן: אני מנסה להבין למה.
אורן אסף חזן: אני לא מצליח להבין מה הרציונל.
אורן אסף חזן: אם היו אומרים לי יש אבק, אז הייתי אומר אבל יש מחצבה נוספת ששייכת למודיעין, אז האבק יישאר.
אורן אסף חזן: אם היו אומרים משאיות, אז משאיות עוברות שם בכל מקרה.
אורן אסף חזן: אני ראיתי תמונות שזעזעו אותי.
אורן אסף חזן: אני ראיתי אסבסט זרוק, שיכול לסכן את הילדים אצלו בעיר.
אורן אסף חזן: לא בשום מקום אחר.
אורן אסף חזן: אני ראיתי זבל שזרוק בכל פינה.
אורן אסף חזן: גם התשובה הזאת, שאנחנו נגביר את האכיפה, גם אתם אם תאכפו לא יהיה לכם איפה לשפוך.
אורן אסף חזן: אז למה אתם לא מביאי פתרון, או שאתם תשבו עם הרשות, תגידו לה כרגע תדאגו שזה יישאר פתוח.
אורן אסף חזן: בוא נמצא מה הליקויים שלו.
אורן אסף חזן: הוא יתחייב לתקן את הליקויים ועד שלא יהיה אתר חליפי, תסתדרו.
אורן אסף חזן: אני לא מצליח להבין את - - -
<זוהר שקלים: עשינו את זה בהרבה מאד פגישות, בהרבה מאד מהלכים.
אורן אסף חזן: מה התוצאה?
אורן אסף חזן: במבחן התוצאה יש - - -
<זוהר שקלים: התוצאה היא שבסופו של דבר - - -
<גיל ליבנה: אני יכול להתייחס?
<זוהר שקלים: גיל, תיכף אתה תרחיב.
אורן אסף חזן: אני רגיש לסיפור הזה, כי ליד הבית שלי שופכים היום - - -, אני גר באריאל וההשלכות שלו מגיעות עד אלי הביתה.
<גיל ליבנה: גם אנחנו רגישים - - -
אורן אסף חזן: אז אני לא מצליח להבין דבר אחד.
<דן אור: אתם חייבים לשמוע את הצד של הרשות.
<דן אור: אתם חייבים להבין - - -
<דן אור: שמי דן אור, היועץ המשפטי של הרשות.
דוד אמסלם: אני לא נתתי לך זכות דיבור.
דוד אמסלם: אני הבנתי, תאמין לי, שמעתי אותי, הבנתי את הכל.
דוד אמסלם: יש לנו בדיוק עוד חמש דקות לדיון הזה, אז לכן אני רוצה למצות אותו.
אורן אסף חזן: כרגע יש מצב נתון שאין איפה לשפוך.
דוד אמסלם: רק שנייה אורן.
<זוהר שקלים: אנחנו מאד מודאגים מהמצב - - -
דוד אמסלם: מה אתם מתכוונים לעשות במצב הנוכחי?
<זוהר שקלים: במצב הנוכחי, קודם כל יש עוד כמה חלופות להטמנה במחוז.
<זוהר שקלים: אנחנו לא חושבים שהן מספיקות, אבל יש כמה חלופות להטמנה וגם יש את מה שנקרא כוחות השוק.
<זוהר שקלים: זה אומר שזה תחום מאד רווחי.
<זוהר שקלים: מניסיון, מהר מאד כוחות השוק מתארגנים ואמור להיפתח אתר חדש.
דוד אמסלם: מה זה כוחות השוק?
אורן אסף חזן: הם בונים היום - - -
<זוהר שקלים: רגע, אני רוצה להסביר, שנייה.
<זוהר שקלים: אי אפשר לנהל דיון עם חצאי משפטים, סליחה, אני לא יכולה - - -
דוד אמסלם: רק שנייה, את מעירה לנו איך לנהל את הדיונים?
<זוהר שקלים: לא, אני אומרת שקשה לי להסביר את הרעיון.
<זוהר שקלים: החוק קובע שרק רשות מקומית יכולה לקבוע מה יהיה אתר פסולת ואיפה יהיה אתר פסולת.
<זוהר שקלים: הוא לא מאפשר למשרד ממשלתי לפתוח אתרי פסולת ברחבי המדינה.
<זוהר שקלים: זה סעיף 7 לחוק שמירת הניקיון.
<זוהר שקלים: ולכן כן, יש מקומות שבהם קצרה ידינו.
<זוהר שקלים: אנחנו לא יכולים - - -
דוד אמסלם: זאת אומרת אין לכם תשובה בעניין.
<זוהר שקלים: אין לי - - -
דוד אמסלם: התשובה שלך זה שאין לי תשובה.
<זוהר שקלים: אין למשרד אפשרות לפתוח בעצמו אתר פסולת.
דוד אמסלם: למה דרך אגב?
<זוהר שקלים: יש למשרד אפשרות לבצע - - -
דוד אמסלם: למה אין לכם אפשרות?
<זוהר שקלים: כי החוק לא מאפשר את זה.
דוד אמסלם: רק שנייה, מה זה החוק?
דוד אמסלם: אתם החוק.
דוד אמסלם: תשנו את החוק.
דוד אמסלם: תבואו לכאן, תשנו את החוק.
דוד אמסלם: הרי אתם מתעסקים בזה 20 שנה.
דוד אמסלם: מה זה, אתמול בבוקר פתאום הבנו מה זה אתר?
<זוהר שקלים: יש תכנית אב, יש הרבה מאד פעולות שעושים, אבל בסופו של דבר לסמן כמה דונמים ולהגיד פה יהיה אתר פסולת, זה רק רשות מקומית יכולה לעשות.
דוד אמסלם: אני חושב שאתם טועים ובגדול.
דוד אמסלם: אני חושב - - -
דוד אמסלם: עוד פעם תגידי לי זה החוק?
<זוהר שקלים: מה אני אעשה?
דוד אמסלם: התפקיד שלכם זה לקדם את כל הדברים האלה.
דוד אמסלם: זה נושא שיושב אצלכם.
דוד אמסלם: בגלל זה גם אני עשיתי, כשעשיתי תכנית, ביקשתי ממינהל התכנון, זימנתי - - -
אורן אסף חזן: זה לא בסדר.
<זוהר שקלים: זה לא בסדר שאנחנו פועלים לפי החוק.
<זוהר שקלים: זה לא בסדר.
אורן אסף חזן: ילד בכיתה ג' יודע להגדיל יותר ראש ממה שאתם.
דוד אמסלם: אורן, מספיק.
אורן אסף חזן: באמת.
דוד אמסלם: אני אומר בגדול, אני חושב שזה התפקיד שלכם.
דוד אמסלם: כשאני עשיתי את הדיון כאן במינהל התכנון, אז בוודאי ובוודאי מי שהיה כאן זה גיל סמט והמנכ"ל שלכם, בגלל שהם אמורים להוביל את זה.
<זוהר שקלים: מובן - - -
דוד אמסלם: אם אתם, הוא לא צריך - - -
<נטע עשהאל: עושים - - -
דוד אמסלם: שנייה, לא צריך.
דוד אמסלם: אני פשוט מסתכל על השעון.
<נטע עשהאל: רק משפט.
<נטע עשהאל: נעשתה תכנית אב במחוז מרכז.
<נטע עשהאל: שמי נטע עשהאל ממחוז מרכז, מנהלת תחום תשתיות במשרד להגנת הסביבה.
<נטע עשהאל: נעשתה תכנית אב לפני מספר שנים לאיתור אתרים לפסולת בנייה.
<נטע עשהאל: אנחנו מנסים לקדם.
<נטע עשהאל: אנחנו יושבים עם לשכת התכנון המרכזית.
דוד אמסלם: מצאתם אתרים?
<נטע עשהאל: מצאנו ומסיבות שלא תלויות בנו, האתרים תקועים.
<נטע עשהאל: הקידום שלהם תקוע ואנחנו מנסים ויושבים - - -
דוד אמסלם: אז אין תכנית.
דוד אמסלם: ברגע שאין תכנית, אנחנו מדברים על משהו אופרטיבי - - -
<נטע עשהאל: כן, אופרטיבי, מאד אופרטיבי.
<נטע עשהאל: מצאנו שטחים שאפשר להקים - - -
דוד אמסלם: אבל אם לא הצלחתם לממש אותם הם לא קיימים, נו.
<נטע עשהאל: זה לא אנחנו.
<נטע עשהאל: יש פה עוד כמה גורמים - - -
<נטע עשהאל: יש את רמ"י, יש את רשות המים, יש תכנון - - -
דוד אמסלם: נטע, נטע, אני רוצה להתקדם.
<נטע עשהאל: אנחנו מתקדמים.
<נטע עשהאל: ידינו קצרה, אני לא - - -
דוד אמסלם: נטע, אני בא מהעיריות.
דוד אמסלם: אני בא מהעולם שאמור לדחוף את הדברים.
דוד אמסלם: אם זה היה התפקיד שלי, אז היה אתר, גם אם הייתי אוכל את הראש של כל אלה בדרך.
<נטע עשהאל: בעיריות יש - - -
דוד אמסלם: אבל אני מסביר לך איך זה עובד.
דוד אמסלם: זו האחריות שלטעמי יושבת אצלכם כרגולטורים ואתם צריכים לדאוג שזה יעבוד.
<נטע עשהאל: עושים הכל - - -
דוד אמסלם: עכשיו, או שאתם תעשו או שאחרים יעשו, זה לא מעניין אף אחד.
דוד אמסלם: עם ישראל רוצה לדעת שיש את זה וזה חונה אצלכם.
דוד אמסלם: ומכאן תתחילו לריב עם המינהל, עם משרד המשפטים, עם האוצר - - -
<זוהר שקלים: רבים בלי סוף.
<נטע עשהאל: לא רבים, יושבים ו - - -
דוד אמסלם: כן, אין בעיה, אבל אתם לא יכולים לריב 20 שנה ובסוף להגיד לי שיש להם איזו תכנית שהיא לא ממומשת.
דוד אמסלם: חברה, תקשיבו למה שאתם אומרים.
דוד אמסלם: בסוף כל אחד קם בבוקר, מניע את המשאית, כל קבלן רוצה לדעת היום בבוקר לאן הוא הולך.
<זוהר שקלים: נכון, נכון.
דוד אמסלם: זה שאתם אומרים לי נכון, זה לא עוזר כלום.
דוד אמסלם: לכן רבותי אני רוצה לסכם את העניין.
אורן אסף חזן: לא, אבל במקרה הזה יש משתנים יותר, מעל זה.
<שרגא קירשנבאום: אדוני, משהו קצר.
<שרגא קירשנבאום: משהו קצר.
<שרגא קירשנבאום: שרגא קירשנבאום - - -
דוד אמסלם: אבל מר קירשנבאום, אני מצטער באמת.
דוד אמסלם: באת לפה, אבל אני לא יכול, בגלל שאני עוד דקה - - -
<שרגא קירשנבאום: דקה, משהו חשוב, לא אישי שלי.
<אברהם חלימה: אז למה הגענו לכאן?
<אברהם חלימה: אני מבקש ממך להקשיב לנו בבקשה.
<שרגא קירשנבאום: דקה בבקשה.
<יגדל אך: אלה הקבלנים.
<אברהם חלימה: סליחה שהתפרצתי.
דוד אמסלם: שנייה, למה הגעת לכאן?
דוד אמסלם: את זה תשאל את עצמך.
דוד אמסלם: מה זאת אומרת, אתה חושב שכל מי שמגיע לכאן מדבר?
דוד אמסלם: הלוואי.
דוד אמסלם: אחרת הייתי צריך פה איזה שבועיים על כל דיון.
<אברהם חלימה: אני מתנצל.
דוד אמסלם: קח דקה, באמת, בגלל שבאמת לפה.
<שרגא קירשנבאום: שמי קירשנבאום שרגא, קבלן לפינוי פסולת בניין באזור המרכז.
<שרגא קירשנבאום: מעסיק עשרות עובדים, טרקטורים.
<שרגא קירשנבאום: אני עכשיו במצב שניים רבים והשלישי חוטף.
<שרגא קירשנבאום: אני רוצה עכשיו סעד, עזרה, לאן אני לוקח עכשיו את הפסולת.
<שרגא קירשנבאום: אני עומד בפני שוקת שבורה.
<שרגא קירשנבאום: אין לי לאן לקחת פסולת.
<שרגא קירשנבאום: עד עכשיו היה לנו את אתר ברקת שהיה מתנהל בצורה מעולה, לפי כל הכללים, לפי מיטב ידיעתי.
<שרגא קירשנבאום: עכשיו אנשים עובדים, זה תוקע פרויקטים לאומיים במרכז הארצי.
<זוהר שקלים: מה עם כ"ח?
<זוהר שקלים: למה אתה לא נוסע לכ"ח?
<זוהר שקלים: נען?
<שרגא קירשנבאום: תיסעו עם משאית לנען, להרצלייה, תראו כמה זמן אתם מגיעים.
<זוהר שקלים: חברים, יש רשימה.
<שרגא קירשנבאום: אין לנו פתרון.
<שרגא קירשנבאום: אין פתרון.
<שרגא קירשנבאום: אתר שהיה לוקח מאות משאיות ביום, עכשיו לאן ייקחו אותן?
<שרגא קירשנבאום: אין לנו שום פיתרון.
<שרגא קירשנבאום: אין לנו פיתרון, חברה.
<שרגא קירשנבאום: אין לנו פיתרון.
<זוהר שקלים: יש תחנות מעבר.
<שרגא קירשנבאום: תיסעי עם רכב לתחנת - - - תיראי כמה שעות זה.
<שמואל ברנר: שלא תהיה פרוטקציה, אפשר גם לקבל דקה?
דוד אמסלם: משפט, באמת משפט, בגלל שגם אתה רוצה פרוטקציה.
<שמואל ברנר: אני הייתי בין מקימי המשרד להגנת הסביבה והמשנה למנכ"ל והקמתי את אגף רישוי העסקים במשרד.
<שמואל ברנר: הסמכות הזאת של צו סגירה מינהלי, הבאנו אותה ממשרד הבריאות, אותה סמכות של הרופא המחוזי, שהוא היה מוציא צו סגירה מנהלי כאשר הייתה סכנה לבריאות הציבור בגלל מחלות או בגלל דברים כאלה.
<שמואל ברנר: במשרד להגנת הסביבה הוספנו גם את האפשרות בגלל זיהום אוויר נוראי או בעיה מרכזית של שפכים.
<שמואל ברנר: אף פעם אף אחד לא העלה על הדעת שיוציאו צו סגירה מנהלי בגלל סיבות שהן לא קריטיות לשלום הציבור ולהגנת הציבור.
<שמואל ברנר: כמו שאתה אמרת, לא יתכן שראש עיריית אשדוד יחליט פתאום שיש לו בעיה עם תחנת הכוח באשדוד, אז הוא יפסיק את ייצור החשמל.
<שמואל ברנר: ובתור מי שאחראי באתר על הנושא של בעיות כמו זיהום אוויר, ריח ובארות, בידי המשרד להגנת הסביבה והרשויות האחרות יש היום תכניות מסודרות איך לטפל בדברים האלה בצורה מקצועית ונכונה וברגע שיתנו את האישור הדבר הזה יכול להיות מבוצע תוך ימים ספורים.
אורן אסף חזן: רק מילה, אפשר ברשותך?
אורן אסף חזן: אני רוצה לשאול אותך שאלה.
דוד אמסלם: לא, לא, בלי שאלה.
אורן אסף חזן: לא, רק מילה.
אורן אסף חזן: אני רוצה להבין - - -
דוד אמסלם: לא, לא פותחים דיון.
אורן אסף חזן: לא, לא דיון, רק כדי להבין.
אורן אסף חזן: אתה יושב גם כיושב ראש הוועדה לאיכות הסביבה בשלטון המקומי, נכון?
אורן אסף חזן: אני קטונתי.
אורן אסף חזן: אני לא ראש עיר, לא יושב ראש ועדה, אני איש פשוט.
אורן אסף חזן: גדלתי באריאל.
אורן אסף חזן: אתה לא רואה שיש פה בעיה?
<גיל ליבנה: בוודאי שיש.
אורן אסף חזן: אז אם יש פה בעיה, לא נכון קודם כל לפתור אותה ואחרי זה ללכת לחפש לריב?
דוד אמסלם: גיל, אני רוצה לסכם.
<גיל ליבנה: 10 שנים - - -
דוד אמסלם: גיל - - -
<גיל ליבנה: אתה רוצה לקחת, המדינה רוצה לקחת את המפתחות ואת האחריות - - -
דוד אמסלם: גיל, גיל, אני - - -
אורן אסף חזן: אין לך בעיה עם זה?
<גיל ליבנה: אין, האתר פועל - - -
דוד אמסלם: גיל, גיל, אני יכול לסכם את הדיון?
<גיל ליבנה: ו - - - גזים.
דוד אמסלם: גיל, אני רוצה לסכם את העניין, ברשותך.
דוד אמסלם: מספיק, אני רוצה לסכם.
אורן אסף חזן: צריך לפתור את הבעיה.
<גיל ליבנה: יש לנו את כל הדו"חות - - -
דוד אמסלם: תראו, דרך אגב, עם ישראל ראה את כל הבעיה הזאת, המרוחה בעיתון ידועות אחרונות, רק שתדעו.
דוד אמסלם: במקרה ראיתי.
דוד אמסלם: דפדפתי בעיתון וראיתי את זה היום, את הסיפור הזה.
דוד אמסלם: תראו, מה שאני מציע זה כזה דבר.
דוד אמסלם: תראו, יש את הסיפור, מתנהלים בבתי המשפט, תמשיכו להתנהל, הכל בסדר.
דוד אמסלם: מה שיחליט השופט, יחליט, מקובל עלינו, לא נכנס לפרטים.
דוד אמסלם: כרגע בכלל הדיון כאן הוא לא מי אשם ומי לא אשם, מי צודק ולא צודק.
דוד אמסלם: זה לא חשוב בכלל.
דוד אמסלם: מי חייב למי כסף וכמה, זה גם לא חשוב.
דוד אמסלם: אני חושב שהיות שמדובר באמת במשהו שהוא חיוני, אז לא הגיוני לסגור משהו לפני שפותחים איזה שהוא משהו אחר, שהוא נותן תשובה.
דוד אמסלם: זה לא סביר, בעיני לפחות.
דוד אמסלם: זו גם האחריות שלנו.
דוד אמסלם: אני חושב גם של ראש העיר, גם שלך גיל.
דוד אמסלם: האחריות הציבורית מכתיבה את זה גם אם הבן אדם לא בסדר.
דוד אמסלם: אני לא מתווכח על זה בכלל.
דוד אמסלם: ויכול להיות שהוא לא בסדר.
דוד אמסלם: יכול להיות שהוא פלש ויכול להיות מה שאתה אומר.
דוד אמסלם: יכול להיות שכל מה שאתה אומר זה נכון.
דוד אמסלם: אבל עדיין אנחנו לא שם.
דוד אמסלם: לכן מה שאני מציע כרגע, לדעתי - - -
<גיל ליבנה: שמעת אותם, האחריות היא עלינו.
דוד אמסלם: שנייה, אני מציע משהו, גיל.
דוד אמסלם: אני גם שמעתי את המשרד לאיכות הסביבה עכשיו.
<גיל ליבנה: ואת רמ"י.
<גיל ליבנה: מי שאחראי למפגעים זה הרשות המקומית.
דוד אמסלם: כן, אני שומע.
דוד אמסלם: עזוב, אני שמעתי - - -
<גיל ליבנה: שאנחנו לא עושים אותם בכלל.
דוד אמסלם: אני שמעתי את רמ"י, עזוב.
דוד אמסלם: את רמ"י שים שנייה בצד.
דוד אמסלם: הוא הביא לך את הקרקע והכל בסדר.
דוד אמסלם: הוא לא מנהל אתרים מבחינתו.
דוד אמסלם: לכן מה שאני מציע באמת, תשבו כאן, תנסו לייצר בעצם איזה שהוא פתרון זמני כרגע ביניכם.
דוד אמסלם: במקביל יתנהל ההליך בבית המשפט, אבל עד שתהיה פסיקה לסגור או לא, אני מניח שהשופט ייקח את זה גם בחשבון, בגלל שלא נראה לי סביר שלא.
דוד אמסלם: בגלל שהוא רואה את הבעיה, הוא רואה את ההתנהלות והוא מבין כרגע שצריך לגשר.
דוד אמסלם: זאת כפי שאמרתי, הוא לא יפתור בעיה וייצר בעיה יותר חמורה.
דוד אמסלם: הוא ינסה לשלב איזה משהו הגיוני כאן, שהציבור לא יפגע.
דוד אמסלם: שניכם רבים והציבור נפגע.
דוד אמסלם: זה משהו שהוא הזוי.
דוד אמסלם: לכן אני מציע, באמת, כאחריות - - -
<גיל ליבנה: אנחנו לא רבים עם אף אחד.
<גיל ליבנה: אני לא יודע למה מתקבל הרושם הזה.
דוד אמסלם: לא, גיל, עזוב.
דוד אמסלם: אני לא מדבר - - -
<גיל ליבנה: אבל לא רבנו עם אף אחד.
דוד אמסלם: לא רבתם, בסדר.
<גיל ליבנה: לא רבנו עם אף אחד.
דוד אמסלם: אז אני אומר, יכול להיות שההחלטה - - -
אורן אסף חזן: שניכם לא מסתדרים.
אורן אסף חזן: שניכם לא רואים עין בעין.
<גיל ליבנה: בצד הסמכות המאד, אפילו יותר מהמשרד להגנת הסביבה, שיש לרשות המקומית, יש לנו אחריות.
דוד אמסלם: אבל אני מציע במסגרת - - -
<גיל ליבנה: האתר בוער מבפנים.
דוד אמסלם: תראה, אין בעיה.
<גיל ליבנה: האתר פולט גזים.
<גיל ליבנה: יקרה שם משהו.
<גיל ליבנה: הדיון הבא יהיה כאן על האסון שקרה שם.
דוד אמסלם: שנייה, גיל.
דוד אמסלם: אני אומר כרגע תשבו - - -
<גיל ליבנה: ואני אחראי.
<גיל ליבנה: ראית פה מישהו שלקח אחריות על האתר?
<גיל ליבנה: אף אחד לא לקח אחריות.
דוד אמסלם: אני אגיד לך - - -
<קריאה: הוא לא פולט גזים.
<גיל ליבנה: המפקחת של המשרד כל שבוע שולחת לנו דו"חות על בארות - - -
דוד אמסלם: שנייה, אני רוצה להתחיל את הדיון הבא ואני מבקש כזה דבר - - -
<גיל ליבנה: מע"צ טוען שפלשנו לתחום הדרך של - - - 4 - - -
דוד אמסלם: גיל, גיל - - -
<גיל ליבנה: מה זה הדברים האלה?
דוד אמסלם: גיל, אתה פותח את הדיון עוד הפעם.
<גיל ליבנה: לא, אני לא פותח את הדיון.
דוד אמסלם: אני מציעה הצעה.
<גיל ליבנה: רק תבינו מה היכולת שלי היום בכדי - - -
דוד אמסלם: גיל, אני רוצה להציע הצעה.
<גיל ליבנה: לקחת אחריות על הדבר הזה.
דוד אמסלם: בגדול אמרתי, לדעתי תשבו ביניכם ותסגרו את המתווה הזמני הזה עכשיו.
<גיל ליבנה: יושבים כל הזמן.
דוד אמסלם: לא, לא, אני מדבר על עכשיו.
דוד אמסלם: הפעולה עכשיו.
דוד אמסלם: תראה, אם יש שם אתר שהוא מסוכן לציבור, אז הם יוציאו לו צו סגירה ממילא, בלי קשר לכלום עכשיו.
<גיל ליבנה: הם ביטלו את ההיתר - - -
דוד אמסלם: אז לכן כרגע תשבו - - -
אורן אסף חזן: היא אומרת שזה לא נכון.
<זוהר שקלים: לא אמרתי שזה לא נכון.
דוד אמסלם: שנייה, רק שנייה.
דוד אמסלם: זוהר, את קיבלת רשות דיבור, את גמרת את רשות הדיבור שלך.
דוד אמסלם: אני מסכם עכשיו.
דוד אמסלם: כשאני מסכם לא מפריעים לי.
דוד אמסלם: אז אני מבקש מכם, בגלל שאני רואה כרגע בעיה יותר חמורה ממה שאתה מציג כרגע.
דוד אמסלם: אני כרגע רואה את הבעיה שכרגע אין אתר והעסק הולך ויוצר בעיה בכל המרחב של גוש דן.
דוד אמסלם: אני מניח שכמו שספגת את זה, עוד כמה חודשים, אז אולי תיקח עליך עוד זה, בתנאים כאלה ואחרים, ערבויות כאלה ואחרות.
דוד אמסלם: אני לא נכנס כרגע לסיפור הזמני.
דוד אמסלם: הסיפור הקבוע ממילא ייפתר בבית משפט וגם זה בסדר.
דוד אמסלם: גיל, אני אומר כרגע, תשמע לי, בוא תשב עכשיו, תקבעו היום, מחר עם המשרד לאיכות הסביבה, תקבע עם היועצים המשפטיים, עם המהנדסים.
דוד אמסלם: בואו תנסו לייצר משהו זמני עד שהעסק יוכרע ובינתיים אתה תיקח לך את כל הערובות המתאימות.
דוד אמסלם: בוודאי אם יגידו לך שהאתר מסוכן, מחר מתפוצץ, אז בוודאי שאין על מה לדבר בכלל.
דוד אמסלם: אנחנו לא מדברים.
<גיל ליבנה: אני אוכל להשתמש בדיון הזה כשיעמידו אותי לדין?
דוד אמסלם: אמרתי כן.
דוד אמסלם: בגלל שכך אני מקבל אחריות.
דוד אמסלם: אני תמיד הייתי מנהל את העסק ככה.
<גיל ליבנה: השאלה אם זה יעזור.
דוד אמסלם: אמרתי, הכל יעזור.
<גיל ליבנה: תבואו לבקר אותי.
דוד אמסלם: אמרתי, אם מישהו - - - אל תדאג.
דוד אמסלם: אנחנו אחראים גם על בתי הסוהר.
דוד אמסלם: אז זה מה שאני מבקש, באמת.
דוד אמסלם: יש כאן איזו שהיא אחריות ציבורית.
דוד אמסלם: גיל, באמת, קח את זה בכיוון שאני מבקש.
דוד אמסלם: תודה רבה לכולם ושיהיה המשך יום טוב.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק הרשויות המקומיות (בחירות) (תיקון מס' 48) (בחירות במוסדות ובתי חולים), התשע"ז-2017, פ/2612/20 ו-כ/725 של חבר הכנסת דוד ביטן, חבר הכנסת דוד אמסלם וחבר הכנסת יואב בן צור, הכנה לקריאה שנייה ושלישית.
<תומר רוזנר: ההצעה שמונחת בפניכם היא ההצעה כפי שאושרה בקריאה ראשונה עם שינויים קלים שמופיעים כאן ב-עקוב אחרי השינויים בגוף ההצעה.
<תומר רוזנר: ההצעה מבקשת ליצור שני הסדרים.
<תומר רוזנר: הסדר אחד שנוגע לבחירות במוסדות של קשישים בעיקר, בתי דיור מוגן ומעונות לקשישים, והחלק השני נועד להסדיר בחירות בבתי חולים.
<תומר רוזנר: החלק הראשון של בחירות במוסדות הוא בחירות בתחום הרשות המקומית.
<תומר רוזנר: זאת אומרת, קשיש שנמצא במוסד לקשישים או בדיור מוגן בתחום הרשות המקומית יוכל להצביע בקלפי שתוצב במוסד ולא יהיה חייב ללכת לקלפי שליד מקום מגוריו הקבוע.
<תומר רוזנר: הבחירות בבתי חולים הן בחירות במישור הארצי.
<תומר רוזנר: זאת אומרת כל מי ששוהה בבית חולים יוכל להצביע לרשות המקומית אליה הוא שייך בלי קשר למיקום בית החולים.
<תומר רוזנר: זה הסדר שקיים בבחירות לכנסת והסדר שקיים בבחירות לרשויות המקומיות לגבי חיילים ולאחרונה גם לגבי אסירים.
<תומר רוזנר: כפי שאמרתי, ההצעה שמונחת בפניכם דומה במרביתה להצעה כפי שאושרה בקריאה ראשונה עם מספר שינויים קלים.
<תומר רוזנר: אני מציע שנקריא את ההצעה ואם יהיה צורך נסביר את השינויים.
<גלעד קרן: הצעת חוק הרשויות המקומיות (בחירות) (תיקון מס' 48) (בחירות במוסדות ובבתי חולים), התשע"ז-2017 הוספת פרקים ח'2 ו-ח'3 בחוק הרשויות המקומיות (בחירות), התשכ"ה-1965, אחרי סעיף 84ג יבוא: 84יד.
<גלעד קרן: הגדרה – פרק ח'2 בפרק זה, "מוסד" – מקום שבו שוהים לפחות חמישים אנשים ששמם נכלל בפנקס הבוחרים של הרשות המקומית שהמקום נמצא בתחומה, והוא אחד מאלה: בית דיור מוגן כהגדרתו בחוק הדיור המוגן, התשע"ב-2012.
<גלעד קרן: מעון לזקנים כמשמעותו בחוק הפיקוח על מעונות, התשכ"ה-1965.
<גלעד קרן: 84טו.
<גלעד קרן: קלפיות לשוהים במוסדות 1) לא יאוחר מהיום ה-53 שלפני יום הבחירות לכל המועצות כאמור בסעיף 4, ימסור שר העבודה, הרווחה והשירותים החברתיים לשר רשימה של כל המוסדות ויציין לגביהם פרטים נוספים כפי שייקבע בתקנות.
<גלעד קרן: מנהל הבחירות יקבע לפי סעיף 31א את המוסדות שבהם יוצבו קלפיות לשוהים במוסדות מתוך הרשימה האמורה בפסקה (1).
<גלעד קרן: (בפרק זה – מקום קלפי לשוהים במוסדות).
<גלעד קרן: על אף האמור בפסקה (2), לא יקבע מנהל הבחירות מקום קלפי לשוהים במוסדות במוסד בבעלות פרטית אלא בהסכמת המחזיק במקרקעי המוסד.
<גלעד קרן: נקבע מקום קלפי לשוהים במוסדות שיש בו ואליו סידורי גישה והצבעה מתאימים לאנשים המוגבלים בניידות, יראו אותו כמקום קלפי כאמור בסעיף 31א אם קבע אותו מנהל ה-...
<גלעד קרן: לפי הסעיף האמור ויחולו עליו הוראות אותו סעיף לעניין הצבעת אנשים המוגבלים בניידות.
<גלעד קרן: שוהה במוסד ששמו נכלל בפנקס הבוחרים של רשות מקומית מסוימת רשאי להצביע בבחירות לכל המועצות כאמור בסעיף 4, במקום קלפי לשוהים במוסדות באותה רשות מקומית במוסד שהוא שוהה בו, על פי כללים שיקבע השר.
<גלעד קרן: מקומות הקלפי יובאו לידיעת השוהים במוסדות ושאר הנוגעים בדבר בדרך שיקבע השר, לפי המלצת שר הבריאות ושר העבודה, הרווחה והשירותים החברתיים.
<גלעד קרן: 84טז.
<גלעד קרן: סידורי הצבעה השר, בהתייעצות עם שר העבודה, הרווחה והשירותים החברתיים, יקבע הוראות בדבר סדרי הפעלתם ועבודתם של מקומות הקלפי לשוהים במוסדות, ובכלל זה שעות ההצבעה בקלפיות בכלל או בקלפי מסוימת, וכן הוראות לעניין פרסום רשימות המועמדים לרשות המקומית שאושרו כאמור בסעיף 41.
<גלעד קרן: ביום הבחירות, לפני פתיחת הקלפי במוסד, ייתן המוסד לכל שוהה אישור בכתב בדבר היותו שוהה במוסד לפי טופס שייקבע בתקנות.
<גלעד קרן: שוהה במוסד המבקש להצביע במקום קלפי לשוהים במוסדות יזהה את עצמו כאמור בסעיף 60 ויציג אישור כאמור בסעיף קטן (ב).
<גלעד קרן: על הצבעת שוהים במוסדות במקום קלפי לשוהים במוסדות יחולו הוראות סעיף 31א(ו) עד (ח), בשינויים המחויבים.
<תומר רוזנר: אני אסביר את השינויים העיקריים.
<תומר רוזנר: בהגדרה של מוסד הורדנו את פסקה (3) שהגדירה גם מוסד סיעודי כמוסד שיחול עליו ההסדר הזה כיוון שמהערות שקיבלנו משרדי הממשלה התברר שבעצם המוסדות הסיעודיים נחשבים בתי חולים.
<תומר רוזנר: כיוון שאנחנו יוצרים כאן הסדר של בתי חולים, כדי שלא תהיה כפילות, אנחנו מורידים אותם מההגדרה הזאת.
<תומר רוזנר: דבר שני שהובהר בנוסח הוא שבעצם הקלפיות שיוצבו במוסדות הם חלק ממכסת הקלפיות הרגילה שצריך להציב בכל רשות מקומית, ואם תיקבע הקלפי כקלפי שנגישה גם למוגבלים בניידות, היא יכולה להיקבע כקלפי שנגישה למוגבלים בניידות, גם אז היא תבוא במקום קלפי למוגבלים בניידות במכסה שצריכה להציב רשות מקומית.